चीन में ट्विटर की तर्ज़ पर सोशल साइट वैबो पर मौजूद जानकारी के मुताबिक़ ये स्वचालित शुक्राणु निष्कासक यंत्र को नानजिंग के एक अस्पताल में लाया गया है.अस्पताल का कहना है कि इससे शुक्राणु दान करनेवालों की तादाद में इज़ाफ़ा होगा, जो ज़रूरी है क्योंकि मुल्क में वैसे जोड़ों की संख्या बढ़ती जा रही है जो पारंपरिक तरीके से शुक्राणु एकत्र करने में असक्षम हैं.गुलाबी, स्लेटी और सफ़ेद रंग की इस मशीन के सामने के हिस्से में मालिश करने वाली एक नली होती है. इस नली को इस्तेमाल करनेवाली की ऊंचाई के हिसाब से ऊपर-नीचे किया जा सकता है.मालिश की स्पीड, इस्तेमाल करने की अवधि और तापमान को भी ज़रूरत के मुताबिक़ व्यवस्थित किया जा सकता है.मशीन में एक स्क्रीन भी होती है जो डोनर को शुक्राणु निष्कासन में 'मदद' कर सकती है.एक चिकित्सक जू जूयोशिन के हवाले से कहा गया है कि ये मशीन उन लोगों के लिए है 'जो पूराने तरीक़े से शुक्राणु दान करने में अच्छा नहीं महसूस करते हैं.'एक वेबसाइट पर मशीन की क़ीमत 2800 डॉलर बताई गई है, हालाँकि इसकी कोई स्वतंत्र जानकारी नहीं है. दावा ये किया गया है कि इस्तेमाल करने वालों को बहुत आनंदित अनुभव हासिल होगा.समाचार एजेंसी शिनुआ के मुताबिक़ क़ानूनी दिक्क़तों और पूरानी मान्यताओं की वजह से चीन में शुक्राणु दान करने वालों की भारी कमी है जबकि इसकी मांग दिनोंदिन बढ़ती जा रही है.